इसके अलावा राज्यपाल ने कहा कि राज्य प्रशासन अगले चार से छह महीने में सभी पक्षों के साथ बातचीत करने के लिए माहौल बनाने का प्रयास करेगा। उन्होंने संवाददाताओं से कहा, 'लोगों तक पहुंचने, उनके लिए उपलब्ध रहने, उनके काम करने, राज्य का विकास सुनिश्चित करने और बातचीत के लिए अनुकूल माहौल तैयार करने के लिए मुझे नरेन्द्र मोदी (प्रधानमंत्री) का आदेश प्राप्त है।' मलिक ने कहा 'पथराव और आतंकवाद संबंधी घटनाएं रूकी हैं। निकाय चुनाव शांतिपूर्वक संपन्न हुए। हमारी नीति से हमें अच्छे परिणाम मिल रहे हैं।'